《舍弟挽余为灯火计已而余出夜梦其以诗来感叹赋一首》
宋代·王阮

吴头望楚尾，两处各穷愁。万事吾皆失，三冬汝自修。

人情千仞险，春事九分休。梦断依然处，天涯一钓舟。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。